**У С Т А В**

**НА НАРОДНО ЧИТАЛИЩЕ „ПРОСВЕТА- 1896”**

**ГР.МЕРИЧЛЕРИ,ОБЩИНА ДИМИТРОВГРАД**

**ГЛАВА ПЪРВА**

**ОБЩИ ПОЛОЖЕНИЯ**

Чл.1 Народно Читалище „Просвета – 1896” е традиционно самоуправляващо

се българско културно-просветно сдружение със седалище гр. Меричлери,ул.

„Д-р Теню Стоилов” № 21,което изпълнява и държавни културно-просветни задачи в областта на културата.То работи на принципите на доброволността,демократизма и автономията.

Чл.2 В неговата дейност може да участват всички физически лица без оглед на ограничения за възраст,пол,политически и религиозни възгледи и етническо самосъзнание.

Чл.3 Читалището е юридическо лице с нестопанска цел за осъществяване на обществено-полезна дейност.То подлежи на вписване в регистъра на

Окръжния Съд.

Чл.4 Читалището поддържа отношения на сътрудничество с държавните и общински органи и организации,на които законите възлагат права и задължения,свързани с неговата дейност,като запазва своята автономия.

Чл.5 Читалището може да се сдружава и с други читалища и сродни организации,за постигане на своите цели,за провеждане на съвместни дейности и инициативи при условията посочени в ЗНЧ.

Чл.6 Читалището работи във взаимоотношения и с други културни и научни институти,учебни заведения,обществени,стопански и нестопански организации,

Извършващи или подпомагащи културната дейност.То може да влиза в договорни отношения с тези или други структури,без да накърнява своите права и интереси.

**ГЛАВА ВТОРА**

**ЦЕЛИ,ДЕЙНОСТИ И ЗАДАЧИ**Чл.7 Целта на читалището е да задоволява потребностите на гражданите с:
1.Развитие и обогатяване културния живот,социалната и образователна дейност на населението.

2.Запазване на обичаите и традициите на българския народ.

3.Развитие на творческите заложби на подрастващото поколение и приобщаването им към ценностите и постиженията в областта на науката,изкуството и културата.

4.Възпитаване и утвърждаване на националното самосъзнание.

5.Осигуряване на достъп до информация.

Чл.8 За постигането на своята цел читалището извършва следните дейности:
1.Поддържа библиотека,читални,фото-,фоно-,филмо и видеотеки,както и създава и поддържа електронни информационни мрежи.

2.Организира школи,кръжоци,курсове,клубове,кино- и видео показ,празненства,концерти,чествания и младежки дейности.

3.Развива и подпомага любителското художествено творчество.

4.Събира и разпространява знания за родния край.

5.Създава и съхранява музейни колекции съгласно Закона за културно наследство.

6.Предоставяне на компютърни и интернет услуги.

Чл.9 т.1 Народно Читалище „Просвета- 1896” може да развива допълнителна стопанска дейност,свързана с предмета на основната му дейност,в съответствие с действащото законодателство,като използва приходите от нея за определените в устава цели.Читалището не разпределя печалба.

т.2 Читалището няма право да предоставя собствено или ползвано от него имущество възмездно или безвъзмездно за хазартни игри,нощни заведения,за дейности,нерегистрирани по Закона на вероизповеданията,религиозни общности,за постоянно ползване от политически партии и организации,на председателя,секретаря,членовете на настоятелството и проверителната комисия и членовете на техните семейства.

т.3 Читалищното сдружение няма право да управлява и да се разпорежда с имуществото на своите членове.

**ГЛАВА ТРЕТА
УЧРЕДЯВАНЕ,ПРЕКРАТЯВАНЕ,ЧЛЕНСТВО**

Чл.10

1.Народно Читалище „Просвета- 1896” е основано през 1896 година.

2.То се регистрира в Окръжния Съд в съответствие с параграф 2 от предходните и заключителни разпоредби и в МК в съответствие с чл.10 от ЗНЧ.
3.Всяка промяна на вписаните в съдебния регистър обстоятелства се заявява в съда в съответствие на чл.9,ал.4 от ЗНЧ.

Чл.11.Прекратяване.

/1/.Читалището може да бъде прекратено по решение на Общото събрание,вписано в регистъра на окръжния съд.То може да бъде прекратено с ликвидация или по решение на окръжния съд,ако:

1.Дейността му противоречи на закона,устава и добрите нрави.

2.Имуществото му не се използва според целите и предмета на дейността на читалището.

3.Е налице трайна невъзможност читалището да действа или не развива дейност за период от две години.

4.Не е учредено по законния ред.

5.Е обявено в несъстоятелност.

/2/ Прекратяването на читалището по решение на окръжния съд може да бъде постановено по искане на прокурора,самостоятелно или след подаден сигнал от Министерството на Културата.

/3/ Прекратяването на читалището по искане на прокурора се вписва служебно.

Чл.11 а Читалищното сдружение,в което е членувало прекратеното читалище, не може да претендира за разпределянето на имуществото на това читалище.

Чл.11 б При прекратяване на читалищно сдружение се прилага съответно чл.10 от

ЗНЧ.

Чл.11в За неуредените в този устав случаи се прилага Законът за юридическите лица с нестопанска цел.

Чл.12 Членовете на Народно Читалище”Просвета-1896”могат да бъдат индивидуални,колективни и почетни.Броят на членовете на читалище”Просвета-1896”

е не по-малък от 150.

Чл.13

1.Индивидуалните членове са български граждани.Те са действителни и спомагателни.
2.Действителни членове са дееспособни лица,навършили 18 години,които плащат редовно членски внос в размер на 1 лев и участват в дейността на читалището. Те имат право да избират и да бъдат избирани.Право на глас имат тези,които са плащали членски внос за текущата година.

3.Спомагателни членове са лица до 18 години,които нямат право да избират и да бъдат избирани и имат право на съвещателен глас.Те плащат членски внос в намален размер.

4.Води се регистър на читалищните членове.Членството се:

- учредява с молба и решение на Настоятелството

- продължава с акта на плащане на членския внос.

5.Членството се прекратява:

- с писмено заявление на читалищния член

- когато не е платен членски внос в рамките на календарната година

- когато общото събрание изключи читалищен член за грубо нарушаване на Устава,за поведение,уронващо доброто име на читалището или за нанесени стопански и

финансови щети в големи размери.

Чл.14

І. Членовете на Народно Читалище”Просвета- 1896” имат право :

1.Да избират ръководни органи и да бъдат избирани в тях,ако най-малко 2 години непосредствено преди избора са били членове на читалището.

2.Да получават информация за дейността на читалището

3.Да участват в обсъждане на дейността на читалището

4.Да ползват с предимство неговата база и услугите му.

ІІ. Членовете на Народно Читалище „Просвета- 1896”са длъжни:
1.Да плащат редовно членския си внос

2.Да спазват Устава на читалището

3.Да участват според възможностите си в дейността на читалището

4.Да опазват недвижимото имущество и предприемат стъпки за обогатяването му

5.Да не уронват доброто име на читалището.

Чл.15

І .Колективни членове на читалището могат да бъдат:

1.Професионални и стопански организации.

2.Търговски дружества,регистрирани по установения ред,кооперации и сдружения с нестопанска цел.

3.Културно-просветни клубове,творчески колективи,учебни заведения.

ІІ.Колективните членове съдействат:

1.За осъществяване на целите на Народно Читалище „Просвета 1896”

2.Подпомагат финансово дейностите и поддържането, и обогатяването на

 материалната база.

3.Имат право на един глас.

ІІІ.Членството на колективните членове се учредява и поддържа чрез писмено споразумение или договор,които не могат да накърняват интересите на читалище „Просвета- 1896”

ІV.Колективното членство се прекратява:

1.По писмено искане на колективен член

2.При фактическо прекъсване на взаимоотношенията между колективен член и читалище „Просвета- 1896” в продължение на една календарна година.

Чл.16 Почетните членове на читалище „Просвета -1896”са български и чужди
граждани и дарители с изключителни заслуги към него.

**ГЛАВА ЧЕТВЪРТА**

**УПРАВЛЕНИЕ**

Чл. 17 Органите за управление на читалище „Просвета- 1896” са :
1.Общото събрание.

2.Настоятелството.
3.Проверителната комисия.

Чл.18 Върховен орган на читалището е Общото събрание.То се състои от всички

Членове на читалището,имащи право на глас.

Чл.19 Общото събрание :

1.Изменя и допълва Устава.

2.Избира и освобождава членове на Настоятелството, Проверителната комисия и Председателя.

3.Изключва членове на читалището.

5.Взема решения за членуване или прекратяване на членството в Читалищно сдружение.

6.Определя бюджета на читалището.
7.Приема годишният отчет до 30 март на следващата година.

8.Обявява почетните членове в това число и дарителите.

9.Отменя решения на органите на читалище”Просвета- 1896”

10.Взема решения за отнасяне до съда на незаконосъобразни действия на ръководството или отделни членове.

11.Взема решение за прекратяване на читалището.Решенията на Общото събрание са задължителни за другите органи на читалището.

12.Определя размера на членския внос.

13.Взема решения за откриване на клонове на читалището след съгласуване с общината.

Чл.20

1.Редовно общо събрание на читалище „Просвета- 1896” се свиква от Настоятелството веднъж годишно.

2.Извънредно общо събрание на читалище”Просвета- 1896”може да бъде свикано и по искане на Настоятелството и по искане на Проверителната комисия,и по решение на 1/3от членовете,имащи право на глас.При отказ на Настоятелството да свика извънредно общо събрание до 15 дни от постъпването на искането ,проверителната комисия или 1/3 от членовете на читалището с право на глас могат да свикат извънредно общо събрание от свое име.

3.Поканата за събранието трябва да съдържа дневния ред,датата,мястото на

 провеждане и кой го свиква.Поканата да бъде получена срещу подпис или връчена не по-късно от 7 дни преди датата на провеждане.В същият срок на общодостъпни места,на вратата на читалището и чрез медиите трябва да бъде залепена покана за събранието.

4.Общото събрание е законно,ако присъстват най-малко половината от имащите право на глас членове на читалище „Просвета- 1896”.При липса на кворум събранието се отлага с един час.Тогава събранието е законно,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
5.Решенията се вземат с мнозинство от повече от половината от присъстващите членове с право на глас,освен решенията по чл.14,ал.1,т.1,4,10,11.12 от ЗНЧ,които се вземат с мнозинство най-малко 2/3 от всички членове.
6.Две трети от членовете на общото събрание на народното читалище могат да предявят иск пред Окръжен съд за отмяна на решение на общото събрание,ако то противоречи на закона и устава.

7.Искът се предявява в едномосочен срок от узнаването на решението,но не по-късно от една година от датата на вземане на решението.
8.Прокурорът може да иска от окръжния съд да отмени решение на общото събрание,което противоречи на закона и устава,в едномесечен срок от узнаване на решението,но не по-късно от една година от датата на вземане на решението.

Чл.21

І.Изпълнителен орган на читалище”Просвета-1896” е Настоятелството.То се състои от 7 члена,избрани за 3 години.Те не могат да имат роднински връзки по права и съребрена линия до четвърта степен,което удостоверяват с декларация и носят отговорност по ред на чл.313 от НК.

ІІ. НАСТОЯТЕЛСТВОТО :

1.Свиква общото събрание и изпълнява взетите от него решения.

2.Подготвя и внася в общото събрание проект за бюджет на читалището,следи за изпълнението му и утвърждава щата му.

3.Подготвя и внася в общото събрание отчет по бюджета и дейността на читалището.

4.Назначава секретаря на читалището и утвърждава длъжностната му характеристика.

5.Взема решения относно изпълнение на програмата и приетия годишен бюджет.

6.Взема решения за назначаване на щатния и хоноруван персонал и за определяне на хонорарите им и трудовите възнаграждения.
7.Приема годишни планове за работата на читалището и програми за отделните колективи.

8.Взема решения за сдружаване на читалището с изключение на решения,свързани с чл.14,ал.1 от ЗНЧ

9.Решава въпросите за създаване и закриване на колективи за художествено творчество,школи,курсове,кръжоци и др.

10.Взема решения за стопанисване на читалищното имущество,за придобиване на недвижимо имущество,за отдаване под наем или аренда,за определяне размера на таксите,наемите,арендните вноски,за образуване и управление на целеви фондове,проекти,в т.ч. и в изпълнение на дарения.

11.Решава въпросите за допълнително откриване и закриване на допълнителни дейности,в т.ч. и стопански,за учредяване и прекратяване на търговски и граждански дружества и за участие в такива,свързани с дейността на читалището.

12.Взема решения за морално и материално стимулиране и поощряване на читалищни членове и дейци,работещи в читалището.

ІІІ. НАСТОЯТЕЛСТВОТО се свиква на заседание веднъж на тримесечие.При необходимост на заседанията може да се канят и други читалищни членове и служители или членове на проверителна комисия.Настоятелството взема решения с мнозинство повече от половината от членовете си.

Чл.22

1.Председателят на читалището се избира пряко от общото събрание за три години въз основа на чл.17 от ЗНЧ.

2.Председателят представлява читалището.
3.Свиква и ръководи заседанията на Настоятелството и председателства общото събрание.

4.Сключва и прекратява трудовите договори със служителите,съобразно бюджета на читалището и въз основа на решение на Настоятелството.Сключва и прекратява трудовия договор със секретаря въз основа на решение на Настоятелството и контролира работата му по текущата дейност.Изготвя длъжностната му характеристика.
5.Отчита дейността си пред Настоятелството.
6.Издава заповеди,свързани с организиране изпълнението на решенията на Общото събрание и съгласно действащото законодателство на Р Б.

Т.7 /нова/ Ежегодно в срок до 10 ноември представя на кмета програма за работата на читалището през следващата година.

Т.8 /нова/ Представя ежегодно до 31 март пред кмета на общината доклад за осъществените читалищни дейности и изразходваните средства от бюджета през предходната година.

Чл.23 Секретар:

1. организира изпълнението на решенията на Настоятелството,включително решенията по изпълнението на бюджета.

2.организира текущата основна и допълнителна дейност.

3.отговаря за работата на щатния и хоноруван персонал.

4 представлява читалището заедно и поотделно с председателя.

5.Секретаря не може да е в роднински връзки с членовете на Настоятелството и на проверителната комисия по права и съребрена линия до четвърта степен,както и да бъде съпруг /съпруга/ на председателя на читалището,за което подава декларация,съгласно чл.313 от НК при постъпване на работа.

Чл.24
1.Проверителната комисия се състои от 3 членове,избрани за 3 години.Не могат да бъдат членове лица,които са в трудово-правни отношения с читалището или са роднини на членове на Настоятелството,на председателя и секретаря по права линия,съпрузи,братя,сестри и роднини по сватовство от първа степен.

2.Проверителната комисия осъществява контрол върху дейността на Настоятелството,председателя и секретаря на читалището по спазване Закона,Устава и решенията на общото събрание.Избраните удостоверяват това със съответни декларации при вписване на обстоятелствата в окръжния съд.

3.При констатиране на нарушения,Проверителната комисия уведомява общото събрание на читалището,а при данни за извършено престъпление – органите на прокуратурата.

4.Комисията взема решения с мнозинство повече от половината.

Чл.25. Когато поради смърт,трайна физическа невъзможност или подаване на оставка,председателят на читалището престане да изпълнява задълженията си,или когато поради същите причини Настоятелството или Проверителната комисия останат с по-малко членове от предвидените в чл.21,ал.1 и чл.22 и чл.24,в срок от два месеца общото събрание избира нов председател или попълва състава на съответния орган.

Чл.26 Не могат да бъдат избирани за членове на Настоятелството и Проверителната комисия и за секретар лица,които са осъждани на лишаване от свобода за умишлени престъпления от общ характер.

Чл.27 /1/. Членовете на настоятелството,включително председателят и секретарят,подават декларации за конфликт на интереси при условията и по реда на Закона за предотвратяване и разкриване на конфликт на интереси.Декларациите се обявяват на интернет страницата на читалището.

/2/ /нова/ Членовете на органите на НЧ имат право да получават възнаграждение за своята дейност,като за всеки случай,когато това се налага ясно се посочват основанието и размера на предлаганото възнаграждение.

**ГЛАВА ПЕТА**

**ИМУЩЕСТВО И ФИНАНСИ**

Чл.28 Имуществото на читалището се състои от собствени недвижими имоти, движими имоти,ценни книжа,авторски права,вземания и от предоставени за безвъзмездно ползване недвижими имоти.

Чл.29 Читалището полага еднакви грижи на добър стопанин за опазване и обогатяване както на собственото,така и на ползваното имущество.

Чл.30 Читалището набира средства от следните източници :

1.Членски внос
2.Култулно-просветна и информационна дейност включително школи и курсове.

3.Субсидия от държавния и от общинския бюджет.

4.Наеми от движимо и недвижимо имущество
5.Дарения и завещания

6.Други приходи,включително от стопанска дейност

Чл.31 Единния читалищен бюджет се формира от всички приходоизточници - собствени и от субсидии.

Чл.32 Читалищното настоятелство изготвя годишния отчет за приходите и разходите,който се приема от общото събрание.Счетоводната отчетност се води в съответствие със Закона за счетоводството и подзаконовите документи.

Чл.33 Отчетът за изразходваните от бюджета средства се представя в общината,на чиято територия се намира читалището.

Чл.34 Председателят на читалището на територията на общината ежегодно в срок до 10 ноември представя на кмета предложения за своята дейност през следващата година.
1.Кметът на общината внася направените предложения в общинския съвет,който приема годишна програма за развитие на читалищната дейност в общината.
2.Програмата по ал.1 се изпълнява от читалището въз основа на финансово обезпечени договори,сключени с кмета на общината.

3.Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните средства през предходната година.

4.Докладите по ал.3 на читалищата на територията на общината се обсъждат от общинския съвет на първото открито заседание след 31 март с участието на представителите на народните читалища – вносители на докладите.

**ГЛАВА ШЕСТА-**

**ЗАКЛЮЧИТЕЛНИ РАЗПОРЕДБИ**

1.Читалището има име – „Просвета- 1896”.
2.Читалището има кръгъл печат с надпис „Просвета , тире и годината на основаване 1896” с окръжност, в средата с разтворена книга.

3.Празник на читалището е 24 май.

4.За неуредени от този устав положения важи действащото законодателство на РБ

**ОТЧЕТ**

**ЗА РАБОТАТА НА НАРОДНО ЧИТАЛИЩЕ**

 **„ПРОСВЕТА-1896” ГР. МЕРИЧЛЕРИ СЪГЛАСНО МЕХАНИЗМА ЗА РАЗПРЕДЕЛЕНИЕ НА ГОДИШНАТА СУБСИДИЯ, ДОГОВОРА СКЛЮЧЕН С КМЕТА НА ОБЩИНА ДИМИТРОВГРАД И**

**ГОДИШНАТА НИ ПРОГРАМА ЗА РАЗВИТИЕ**

**НА ЧИТАЛИЩНАТА ДЕЙНОСТ ЗА 2019 ГОДИНА**

**ОСНОВНИ ЦЕЛИ НА ЧИТАЛИЩЕТО:**

- Издирване, съхраняване и популяризиране на местните народни обичаи, традиции и песни.

- Повишаване ролята на читалището за социална и културна интеграция на различните общности и етноси.

 - Развитие и подпомагане на любителското художествено творчество.

 - Превръщане на читалището в общодостъпен център на библиотечно- информационна работа чрез въвеждане на съвременни информационни технологии.

Народно Читалище „Просвета-1896” град Меричлери през изминалата 2019 година работи като партньори с Община Димитровград и Кметство Меричлери, за изпълнение на годишната програма за развитие на читалищната дейност.

Настоятелството работи с ентусиазъм и всеотдайност, като отделяше от личното си време в името на читалището. Проведени бяха 15 заседания на ЧН и едно Общо годишно отчетно-изборно събрание. Съгласувано е мнението по всеки въпрос. Работата в екип, бе водеща черта на дейността на настоятелството.

**БИБЛИОТЕКА И БИБЛИОТЕЧНА ДЕЙНОСТ**

Една от основните дейности на читалището е библиотеката и библиотечната дейност. Задачата на нашата библиотека е освен традиционна- та си дейност да търси нови форми, начини и средства за задоволяване читателските потребности на децата и хората от града ни. Библиотеката ни разполага с 4 компютърни конфигурации за потребители и една за библиотекаря, мултифункционално устройство и мултимедия, доставени по програма „Глобални библиотеки”. Има постоянен безплатен достъп до интернет за населението. Извършват се услуги като принтиране, ксерокопиране, сканиране и мн. други.

Библиотечния фонд наброява 15294 тома литература. През миналата година библиотеката е регистрирала 212 нови читатели и раздала около 2664 тома литература, посещенията бяха около 3921. Закупени 116 тома литература на стойност 1408,51 лв. Тази година библиотеката участва и спечели проект на МК за нови книги и благодарение на него бяха закупени 101 нови книги на стойност – 1164, 55лв. Дарение на книги има от издателство „Ера Медия” ЕООД – 7 бр. на цена 111 лв.

 Благодарим за направеното дарение от наши съграждани , книгите са общо – 70 бр. на стойност 849,31 лв.

За популяризиране на дейността и фонда си, библиотеката организира:

* инициативи, свързани с книгата; културни мероприятия и изложби;
* запознават се подрастващите с изискванията, условията и начина на ползване на необходимата литература в библиотеките, още от първи клас;
* работа и с най-малките деца, с цел пораждане на интерес към книгите;

В библиотеката бяха уредени витрини за: „Нови книги”, „Автори от Меричлери”, витрини посветени на бележити дати и събития на велики български личности, писатели и поети. - На 02.04. – по случай седмицата на детската книга имаше четене на приказки с ученици от ОУ „Д. Матевски” и витрина от детски книги, а на 23.04. се проведе Маратон по четене с учениците от 6 и 7 клас. Четене и обсъждане на „Малкия Принц” от А. Екзюпери. Много от приказките, които изучават децата в училище им бяха прожектирани в библиотеката на читалището и след това обсъдени.

Вечерта на 23.04. имаше представяне на новата книга на нашия съгражданин Георги Янев – „От всичко по малко”.

На 11.05 по случай Деня на библиотекаря проведохме инициативата „Стани библиотекар за един ден” - с учениците от 3 и 4 клас.

На 04.06. се проведе Литературно утро „Моята любима детска книжка” с ученици от 5 и 6 клас по повод Национална седмица на детската книга.

На 03.08. бе проведена Възпоменателна среща по повод 10 години от кончината на нашия дългогодишен председател Дяко Пенев – „За да останеш, за да си потребен…”

През цялата лятна ваканция вървеше инициативата „Лято в библиотеката” за всички деца, които се занимаваха с рисуване, тихи игри, сърфиране в интернет, работа с природни материали и много други занимания.

На 29.08. – Среща разговор с проф. д-р Снежана Дончева „Добрата растителна храна. Тревога за земята.”

 На 30.10. – Литературно утро с ученици от 3 и 4 клас по повод 1-ви ноември Ден на народните будители.

 На 09.12. – Четене на най-хубавите коледни стихове и приказки с учениците от 5 и 6 клас по повод Национална седмица на четенето.

**ХУДОЖЕСТВЕНА САМОДЕЙНОСТ**

В читалището през 2019 г. са развивали своя талант и умения повече от 40 самодейци – деца и възрастни, разпределени в следните групи:

* Представителна група за автентичен фолклор с ръководител Величка Димитрова Костова.

Участвала е в Национален фестивал „Тракия пее и танцува „ гр. Хасково

-Хор за народни песни с ръководител Величка Димитрова. Участва в концерти в чест на празници и бележити дати в Меричлери и селищата от Димитровград. Участва още във фестивал в с. Орлово „Орловски напеви” – където спечели златен медал и в Симеоновград „Златна есен”, където ръководителката Величка Димитрова спечели златен медал. Групата взе участие и в празниците на с. Горски извор, квартал Черноконево и с. Длъгнево.

-Група за стари градски песни с ръководител Величка Димитрова. Участва в мероприятия на читалището- като концерта за осми март, деня на християнското семейство и др. Групата участва в Национален фестивал на старата градска песен вгр. Панагюрище. Имаме спечелен сребърен медал.

Участва още в конкурси на старата градска песен в с. Крум и гр. Хасково – „С песните на Ари”, а също така и в Празника на родния край в Димитровград.

-Сатирична група . Участва в програмата за 8 март – Ден на жената и в други наши местни празници.

-Група за народни хора „Магия” с ръководител Мариета Делчева. Участниците в тази група са от различни възрасти - от ученици до възрастни. Участва във всички мероприятия на читалището, в благотворителни концерти в Д-град и мероприятието „Хора за хората” също в Димитровград, в редица мероприятия организирани от читалищата в Общината. Групата взе участие в Международен фестивал в Димитровград ‘С танците на дедите ни”.

Национални фестивали – с. Добрич „С вяра в доброто и надежда в бъдещето” където спечели златен медал. Участва и в гр. Хасково – „Китна Тракия пее и танцува”.

Групата взе участие в празници на читалища от община Димитроврад. Участва в с. Длъгнево.

Участва в регионален празник в с. Орлово – „Орловски напеви” , където има 3-то място.

-Групата за художествено слово с ръководител Мария Николова взе участие на 19.02. – по случай 146 години от гибелта на Васил Левски.

На 22.09. –Ден на Независимостта бяха рецетирани стихове за България

-Групата за патриотични песни взе участие в 10 Регионален празник Ден на народните будители в с. Бряст и в откриване на обновената паметна плоча пред кметство Меричлери.

На 06.06. читалището организира Единадесети фолклорен празник на минералната вода „Пръски от извора”. Той има за цел да привлече вниманието на висшестоящите органи и медиите към нашата минерална вода и да съхрани българските обичаи и традиции. В този празник взеха участие колективи от общината.

На 22.09. на площад „Хорището” бе организирано честване на Ден на Независимостта на България. Участие взеха и деца от ОУ „Д. Матевски” гр. Меричлери.

Всяка година по традиция всички читалищни колективи, децата от ОУ „Д. Матевски” и Детската градина се представят на тържествен концерт посветен на деня на жената – 8 март.

Съвместно с „Клуб за хората от третата възраст, неравностойно положение и специални потребности” бяха проведени следните мероприятия: Бабинден, Ден на пчеларя, Трифон Зарезан, Баба Марта, Еньов ден.

Имаме съвместни мероприятия с храма „Свети Николай Чудотворец” в гр. Меричлери. Заедно отпразнувахме празниците: Йорданов ден, Спасов ден, Великден – участие взе групата за църковно пеене и Никулден.

През изминалата година читалището кандидатства по проект на Министерство на културата за закупуване на нови книги. Бе одобрено и се закупиха 101 нови книги на стойност 1164,55 лв.

.

Читалището работи за развитие и активно участие на различните общности и етноси в обществените процеси на населеното място. Във всички наши мероприятия и празници неизменно присъстват представители на малцинствените групи.

Гордост за нас е и етнографската сбирка към читалището, чиито основи положи нашият дългогодишен председател – Дяко Пенев. Тя е най-богатата в Димитровградска община. Има следните музейни сбирки: историческо минало на Меричлери; домашен бит; земеделие и оръдия на труда; поминък на миньорите и книги за професията им; минерална вода и история на „Соленци”; мъжки, женски и детски носии през годините; археологични находки от околностите на града; история на читалището, награди, снимки, фотоси на колективите; кът за живота, работата и наградите на дългогодишния председател и читалищен деец – Дяко Пенев Милев.

Тази година бе направен ремонт на помещението на музейната сбирка на стойност 1300 лв. от субсидията на читалището.

НЧ „Просвета-1896” взема активно участие в реализирането на мероприятията, заложени в Културния календар на Общината съгласно сключения договор.

Искам да изкажа благодарност на Община Димитровград, кметство Меричлери, училище, детска градина, пенсионерски клуб, църква, сдружение „Заедно за Меричлери” за съвместната ни работа през изминалата 2019 година.

Специални благодарности на „КАОЛИН” АД и сдружение „Заедно за Меричлери” за направеното дарение на 9 народни носии за Група за народни хора „Магия” на стойност 2250 лв., а другите 5 носии бяха закупени от собствени средства на читалището на стойност 800 лв.

 И накрая, на всички самодейци, които избраха да посветят свободното си време на благородната идея да съхранят и предадат във времето народните традиции и обичаи за да пребъдат читалищата.

**П Л А Н**

**ЗА ДЕЙНОСТТА НА НАРОДНО ЧИТАЛИЩЕ „ПРОСВЕТА-1896”**

**ГРАД МЕРИЧЛЕРИ ПРЕЗ 2020 ГОДИНА**

 **І . ОСНОВНИ ЦЕЛИ НА Н Ч „ПРОСВЕТА-1896”, ГР.МЕРИЧЛЕРИ**

1. Развитие и утвърждаване на духовните и културни ценности на гражданското общество.
2. Повишаване ролята на читалището за социална и културна интеграция на различните общности и етноси.
3. Издирване, съхранение и популяризиране на местните народни обичаи, традиции и песни.
4. Превръщане на читалището в общодостъпен център на библиотечно-информационна работа чрез въвеждане на съвременни информационни технологии.
5. Обогатяване и разширяване на дейността в читалищата и намиране на нови партньори за изпълнение на основната цел услуга на населението в областта на културата. Грижата за читалищната инфраструктура, да стане необходимост от системни ангажименти.

**II. БИБЛИОТЕЧНА ДЕЙНОСТ**

Библиотеката при читалището ще продължи и през 2020 год. да се утвърждава като културно- информационен център за жителите на град Меричлери.

 **ОСНОВНИ ЗАДАЧИ НА БИБЛИОТЕКАТА*:***

 1. Да събира, съхранява и обработва книжното наследство.

 2. Популяризиране дейността на библиотеката и разпространение на библиотечни , библиографски и информационни знания сред децата, учениците и населението.

 3. Библиотеката да работи за привличане на читатели от всички възрасти, професии и етноси.

 4. Комплектуване на книжния фонд на библиотеката с новоизлизаща литература, чрез участието на библиотеката в програми на Министерство на Културата и от собствени средства.

 5. Да продължи работата по Програма „Глобални библиотеки – България”

 - да се организират и провеждат курсове за начална компютърна грамотност сред жителите на града

 - да се използва мултимедията в провежданите библиотечни мероприятия

 - да се използва наличната техника и интернет за подобряване и улесняване живота на гражданите.

**ОСНОВНИ ПОКАЗАТЕЛИ**

- През 2020 година библиотеката да регистрира 200 читатели.

- Заети библиотечни материали – 3000 книги

- Посещения – 4500

 Библиотеката към читалището обслужва населението на гр. Меричлери и околните села – с. Великан и с. Длъгнево

В нашето читалище е залегнало и подвижно библиотечно информационно обслужване на хора с увреждане.

През лятото „Лято в библиотеката”- работа с деца по интереси.

Съвместно провеждане на мероприятия с училището и детската градина в града, като:Ден на приказката, Маратон на четенето, Вече съм читател, Стани библиотекар за един ден и др.

**III. ХУДОЖЕСТВЕНА САМОДЕЙНОСТ И НАРОДНО ТВОРЧЕСТВО**

 Планира се разширяване и подпомагане участията на активните фолклорни групи в международни, национални и регионални изяви. Участия в престижни културни събития в общината, региона, страната и чужбина.

Да се наблегне на двата празника, организирани от нашето читалище: Първи регионален празник на руската поезия, песен и танц „Русская душа” и 22.септември – Ден на независимостта на България.

Да се честват и всички национални празници.

Активно участие в проявите в Културния календар на Община Димитровград и читалища от общината. Възстановка на обичаи и празници като бабин ден, лазаруване, сирни заговезни, коледуване. Организиране на тематични вечери, културно-просветни мероприятия, конкурси, изложби, творчески вечери и инициативи. Активизиране на дейности, свързани с развитие на краеведческата и издирвателската дейност. Описване на музикалния и танцов фолклор, обичаи, предания, събиране на предмети от традиционния бит, снимки и други подобни значими за населеното място.

 Провеждане на образователни дейности за възпитание и развитие на местното население чрез: курсове, кръжоци, лекции, викторини и др.

Активно включване в обявени от МК сесии за подкрепа на любителското творчество, подпомагане на библиотечното дело, технологичното обновление, ремонти и др. Кандидатстване по проекти и програми с цел набавяне на финансови средства.

Културно масовата работа в читалищата се изразява и чрез провеждане на седянки, ръкоделие, честване на битови празници, уреждане на кътове и витрини.

Съхраняване на фолклорните традиции с цел опазване на фолклора като част от националната ни култура. Да се привличат бивши самодейци, а също и деца.

**IV. СТОПАНСКА ДЕЙНОСТ И ПОДЪРЖАНЕ НА МАТЕРИАЛНАТА БАЗА**

През 2020 година НЧ „Просвета-1896”, да продължи все така добре да се подържа материалната база на читалището. Да се боядиса фасадата на читалището. Обезпечаването на дейностите през 2020г. ще се осъществява от: Държавната субсидия, общинско финансиране, кандидатстване по проекти към МК, Евро проекти и програми и др. Наеми,членски внос, дарения и др.

Изпълнението на програмата ще даде възможност за реализация на набелязаните цели и задачи и основни дейности – опазване и съхраняване на културно-историческото наследство, утвърждаване на празниците, развитие на любителското художествено творчество, поддържане на библиотеката като информационен център с цел обогатяване на културния живот в града ни.

 Председател НЧ „Просвета-1896” ………….

 /Мария Пенева/

**К У Л Т У Р Е Н К А Л Е Н Д А Р**

за 2020 год.

на Народно читалищe „Просвета-1896” гр. Меричлери

|  |  |  |
| --- | --- | --- |
| № |  наименование на мероприятието   | дата, място, час |
| м.януари |
| 1. | ВОДОСВЕТ И ИЗВАЖДАНЕ НА КРЪСТА В ХРАМ „СВЕТИ НИКОЛАЙ ЧУДОТВОРЕЦ” ГР. МЕРИЧЛЕРИ | 06.01.201910,00 Ч. |
| 2. | БАБИНДЕН /ДЕН НА РОДИЛНАТА ПОМОЩ/ - Пресъздаване на обичая, съвместно с клуб на пенсионера | 21.01.КЛУБ „АНЮ БОЙ”12,00 Ч. |
| м.февруари |
| 1.2. | ”ЗА БЕЗОПАСЕН ИНТЕРНЕТ” – ДИСКУСИЯ С ДЕЦАТА ОТ УЧИЛИЩЕПРОФЕСИОНАЛЕН ПРАЗНИК НА ПЧЕЛАРИТЕ  | 10.02.БИБЛИОТЕКАТА10.02.БИБЛИОТЕКАТА |
| 3. |  ТРИФОН – ЗАРЕЗАН И СВЕТИ ВАЛЕНТИН– ПРАЗНИК НА ВИНОТО И ЛЮБОВТА – Обичай „Зарязване” – съвместно с клуб на пенсионера | 14.02.КЛУБ „АНЮ БОЙ” 12,00ч. |
| 4. |  ОТБЕЛЯЗВАНЕ 147 ГОДИНИ ОТ ОБЕСВАНЕТО НА ВАСИЛ ЛЕВСКИ  | 19.02.МАЛКА ЗАЛА НА ЧИТАЛИЩЕТО 17,00 ч. |
| м. март |
| 1. |  БАБА МАРТА В МЕРИЧЛЕРИ И ОТБЕЛЯЗВАНЕ НА ДЕНЯ НА САМОДЕЕЦА – Конкурс за автентична мартеница  | 01.03. |
| 2. | ОТБЕЛЯЗВАНЕ НА НАЦИОНАЛНИЯ ПРАЗНИК НА РЕПУБЛИКА БЪЛГАРИЯ - 142 ГОДИНИ ОТ ОСВОБОЖДЕНИЕТО НА БЪЛГАРИЯ ОТ ОСМАНСКО ВЛАДИЧЕСТВО  | 03.03.МАЛКА ЗАЛА НА ЧИТАЛИЩЕТО |
| 345. | ПРАЗНИЧЕН КОНЦЕРТ В ЧЕСТ НА ОСМИ МАРТ.ПОСРЕЩАНЕ НА ПЪРВА ПРОЛЕТ СЪВМЕСТНО С ПЕНСИОНЕРСКИЯ КЛУБ И ОТБЕЛЯЗВАНЕ СВЕТОВНИЯ ДЕН НА ВОДАТА – РИСУНКА С УЧЕНИЦИ ОТ ОУ „Д. МАТЕВСКИ”БЛАГОВЕЩЕНИЕ - СЪВМЕСТНО С ОУ „Д. Н. МАТЕВСКИ” - Презентация | 07.03.КИНОСАЛОНА НА ЧИТАЛИЩЕТО – 18,00ч.22.03.25.03.МАЛКА ЗАЛА НА ЧИТАЛИЩЕТО |
| м.април |
| 1 | МЕЖДУНАРОДЕН ДЕН НА ДЕТСКАТА КНИГА – Посещение на майки с деца в библиотеката. Изложба от рисунки на деца „Нарисувай ми приказка” |  02.04. БИБЛИОТЕКАТА |
|  2 | ЛАЗАРОВДЕН |  11.04. |
| 3 4 5.6. | БОЯДИСВАНЕ НА ЯЙЦА С ДЕЦА ОТ ОДЗ, КОНКУРС ЗА НАЙ-КРАСИВО ЯЙЦЕДЕТСКА РАБОТИЛНИЧКА – изработка на великденска украсаМАРАТОН ПО ЧЕТЕНЕ – и награждаване на най-четящите деца„МАГИЯТА НА НАРОДНИЯ ТАНЦ”- ОТКРИТ УРОК |  16.04. МУЗЕЙНАТА СБИРКА 11-19.04.23.04.БИБЛИОТЕКАТА29.04.ПЛОЩАД „ХОРИЩЕТО” |
| м. май |
| 1 | **ПЪРВИ РЕГИОНАЛЕН ФЕСТИВАЛ НА РУСКАТА ПОЕЗИЯ, ПЕСЕН И ТАНЦ „РУСКА ДУША”** | 03.05. |
| 2 | СТАНИ БИБЛИОТЕКАР ЗА ЕДИН ДЕН -ОТБЕЛЯЗВАНЕ ДЕНЯ НА БИБЛИОТЕКАРЯ С УЧЕНИЦИ ОТ ОУ | 11.05.БИБЛИОТЕКАТА |
| 3 | ОТБЕЛЯЗВАНЕ НА ДЕНЯ НА СЛАВЯНСКАТА ПИСМЕНОСТ И КУЛТУРА | 24.05.ПЛОЩАДА В ДИМИТРОВГРАД |
| м.юни |
| 1 | МЕЖДУНАРОДЕН ДЕН НА ДЕТЕТО | 01.06. |
| 2 | ЧЕСТВАНЕ ДЕН НА БОТЕВ И ЗАГИНАЛИТЕ ЗА СВОБОДАТА НА БЪЛГАРИЯ | 02.06.ПРЕД ПАМЕТНИКА НА ЗАГИНАЛИТЕ ГЕРОИ |
| 3.4.5. | ЕНЬОВ ДЕН – СЪБИРАНЕ НА БИЛКИ И СЛЕД ТОВА „НА ЧАША БИЛКОВ ЧАЙ” – КАКВО ЗНАЕМ ЗА БИЛКИТЕ И ТЕХНИТЕ ЛЕЧЕБНИ СВОЙСТВАМЕЖДУНАРОДЕН ДЕН ЗА БОРБА С НАРКОМАНИЯТА – Здравна беседа | 24.06.25.06.БИБЛИОТЕКАТА |
| м.юли |
|  | „ЗДРАВЕЙ НАШЕ ЛЯТО” – МЕРОПРИЯТИЯ С УЧЕНИЦИТЕ ПРЕЗ ЛЯТНАТА ВАКАНЦИЯ – ОТКРИВАНЕ НА ЛЯТНА ЧИТАЛНЯ СЪС ЗАБАВНИ И ОБРАЗОВАТЕЛНИ ИГРИ, ЧЕТЕНЕ НА КНИГИ, ФИЛМОВО ЛЯТО И ДР.УЧАСТИЕ НА КОЛЕКТИВИТЕ В ПРАЗНИЦИ И ФЕСТИВАЛИ | БИБЛИОТЕКАТА |
|  |  |  |
|  |  |  |
| м.август |
|  | „ЗДРАВЕЙ НАШЕ ЛЯТО” – МЕРОПРИЯТИЯ С УЧЕНИЦИТЕ ПРЕЗ ЛЯТНАТА ВАКАНЦИЯ – ОТКРИВАНЕ НА ЛЯТНА ЧИТАЛНЯ СЪС ЗАБАВНИ И ОБРАЗОВАТЕЛНИ ИГРИ, ЧЕТЕНЕ НА КНИГИ, ФИЛМОВО ЛЯТО И ДР.УЧАСТИЕ НА КОЛЕКТИВИТЕ В ПРАЗНИЦИ И ФЕСТИВАЛИ | БИБЛИОТЕКАТА |
|  | МЕЖДУНАРОДЕН ФЕСТИВАЛ НА БОБА С. РАДУИЛ – УЧАСТИЕ НА ФОЛКЛОРНА ГРУПА И ГНХ „МАГИЯ” | 30.08. |
|  |  |  |

|  |
| --- |
| м.септември |
| 1 |  ОТБЕЛЯЗВАНЕ СЪЕДИНЕНИЕТО НА БЪЛГАРИЯ | 06.09. |
| 2 | **ДЕН НА НЕЗАВИСИМОСТТА НА****БЪЛГАРИЯ-ТЪРЖЕСТВЕНА ВЕЧЕР В МЕРИЧЛЕРИ**. | 22.09.ПЛОЩАД „ХОРИЩЕТО” |
|  |  |  |
| м.октомври |
| 1 | ДЕН НА ВЪЗРАСТНИТЕ ХОРА | 01.10. |
| 2 | ДЕН НА БЪЛГАРСКИЯ ЛЕКАР – ЗДРАВНА БЕСЕДА С ПЕНСИОНЕРСКИ КЛУБ | 19.10. |
|  |  |  |
| м.ноември |
| 1 |  ОТКРИТ УРОК ПОСВЕТЕН НА 1-ВИ НОЕМВРИ ДЕН НА НАРОДНИТЕ БУДИТЕЛИ НА ТЕМА – „МИНАЛО НА РОДНИЯ КРАЙ – ПОСЛАНИЕ КЪМ БЪДЕЩЕТО”  | 01.11. |
| 2 | 181 ГОДИНИ – ОУ ”Д.Н.МАТЕВСКИ”- КОНЦЕРТ В САЛОНА НА ЧИТАЛИЩЕТО. | 11.11.КИНОСАЛОНА |
| 34 | МАМО ПРОЧЕТИ МИ ПРИКАЗКА – ПОСЛУЧАЙ ДЕНЯ НА ХРИСТИЯНСКОТО СЕМЕЙСТВОДЕН НА ХРИСТИЯНСКОТО СЕМЕЙСТВО. | 21.11.БИБЛИОТЕКАТА 10,00ч.21.11КЛУБ „АНЮ БОЙ”- 12,00ч. |
| м. декември |
| 1 | КОЛЕДНА РАБОТИЛНИЧКА – ИЗРАБОТВАНЕ НА КАРТИЧКИ, ГИРЛЯНДИ И ЧЕТЕНЕ НА НАЙ- ХУБАВИТЕ КОЛЕДНИ ПРИКАЗКИ И СТИХОВЕ | 01.12.МАЛКА ЗАЛА НА ЧИТАЛИЩЕТО |
| 2 | НИКУЛДЕН – ПРАЗНИК В ЦЪРКВАТА | 06.12.ХРАМ „СВ. НИКОЛАЙ ЧУДОТВОРЕЦ” |
| 3 | КОЛЕДНА ИЗЛОЖБА НА СУРВАЧКИ И ЗИМНИ РИСУНКИ | 23.12. |

ЧИТАЛИЩНОТО НАСТОЯТЕЛСТВО ЗАПАЗВА ПРАВОТО СИ ДА ПРОМЕНЯ, ДОПЪЛВА И ОБОГАТЯВА КУЛТУРНИЯ КАЛЕНДАР ЗА 2020 ГОДИНА.

СПИСЪЧЕН СЪСТАВ НА НАСТОЯТЕЛСТВОТО И ПРОВЕРИТЕЛНАТА КОМИСИЯ

НАСТОЯТЕЛСТВО:

1. Мария Николова Пенева
2. Дамянка Донева Банева
3. Величка Димитрова Костова
4. Матушка Нанева Тодорова
5. Живко Маринов Събев
6. Таня Хубенова Лапунова
7. Деяна Димитрова Вълчева

ПРОВЕРИТЕЛНА КОМИСИЯ:

1. Наталия Петкова Чалъкова
2. Катя Денева Иванова
3. Пенка Петкова Филева